wickkiey/tamil-wikipedia-chunked huggingface dataset:
# அர்ரா

## கலாச்சாரம்

அர்ராவின் சொந்த மொழி போஜ்புரி மொழியாகும். போஜ்புரி திருவிழாக்கள் மற்றும் உணவு வகைகள் இங்கு பின்பற்றப்படுகின்றன. போஜ்புரி உணவு வகைகளில் லிட்டி- சொக்கா, மகுனி, தால் பித்தி, பித்தா, ஆலூ டம், மற்றும் முக்கிய சிற்றுண்டி மற்றும் இனிப்புகளான தேகுவா, புதுக்கியா, படால் கே மிதாய் மற்றும் அனர்சா ஆகியவை அடங்கும். சாதுஸ், அம்ஜோர், தாடி மற்றும் மாத்தே என்பன பானங்களாகும்.  
சாத், தீபாவளி, டீஜ், ஜியுடியா, காய் தாத் ( கோவர்தன பூஜை ), ஜம்துதியா, ஈத், கிறிஸ்துமஸ் போன்றன இங்கு கொண்டாடப்படும் பண்டிகைகள் ஆகும்.
# அர்ரா

## விளையாட்டு

துடுப்பாட்டம் மிகவும் பிரபலமான விளையாட்டு ஆகும். இருப்பினும் கைப்பந்து, கூடைப்பந்து மற்றும் தடகள போன்ற பிற விளையாட்டுகளும் விளையாடப்படுகின்றன.  
வீர் குன்வர் சிங் ஸ்டேடியம் ரம்னா மைதானத்தில் அமைந்துள்ள அரங்கத்தில் , பல்வேறு துடுப்பாட்டம், கால்பந்து மற்றும் ஹாக்கி போட்டிகள் நடைப்பெறுகின்றன . ரம்னா மைதானம், மகாராஜா கல்லூரி மைதானம், விமான நிலைய மைதானம் மற்றும் ஜெயின் கல்லூரி மைதானம் ஆகியவை நகரத்தின் பிற மைதானங்கள் ஆகும்.
# பஹிர் சா

**பஹிர் ஷா** (பிறப்பு: பிப்ரவரி 21, 2000) ஒரு ஆப்கான் துடுப்பாட்ட வீரர் . 2017 ஆம் ஆண்டு முதல் தரத் துடுப்பாட்டப் போட்டியில் இவர் அறிமுகமனார். ஸ்பீன் கர் ரீஜியன் துடுப்பாட்ட அனி சார்பாக இவர் அகமது ஷா அப்தலி நான்கு நாள் கொண்ட போட்டித் தொடரில் இவர் இறுதிவரை ஆட்டமிழக்காமல் 256* ஓட்டங்களை எடுத்தார். இது அறிமுகமான போட்டியில் ஒருவர் எடுக்கும் இரண்டாவது அதிகபட்ச ஓட்டமாகும். மேலும் இவர் முதல் தர அறிமுகத்தில் இரட்டை நூறுகள் அடித்த 17 வது வீரர் ஆனார். இவர் ஆப்கன் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்  
அடுத்த மாதம், தனது மூன்றாவது முதல் வகுப்பு போட்டியில், இவர் இரண்டு ஆட்டப் பகுதிகளிலும் நூறு ஓட்டங்களை அடித்தார் அதன் முறையே 111 மற்றும் 116 ஓட்டக்கள் ஆகு. பூஸ்ட் பகுதி துடுப்பாட்ட அணிகு எதிரான போட்டியின் முதல் ஆட்டப் பகுதியில் இவர் இறுதிவரை ஆட்டமிழக்காமல் 303 ஓட்டங்களை எடுத்தார். இதன்மூலம் ஜாவேத் மியாந்தாத்துக்குப் பிறகு, முதல் தரத் துடுப்பாட்டப் போட்டியில் மூன்று நூறுகள் அடித்த இரண்டாவது இளைய வீரர் என்ற பெருமையைப் பெற்றார். முதல் தர துடுப்பாட்ட போட்டியில் தனது முதல் ஆறு ஆட்டப் பகுதிகளிலும் சேர்த்து மொத்தமாக 831 ஓட்டங்களை எடுத்தார். இதன் மூலம் அதிக ஓட்டங்கள் எடுத்த வீரர் எனும் சாதனை படைத்தார். இதற்கு முன்னதாக பில் போன்ஸ்ஃபோர்டு எடுத்த 741 ஓட்டங்ஜள் எடுத்ததே சாடஹ்னையாக இருந்தது. இவர் தனது பதினொன்றாவது ஆட்டப் பகுதியில் முதல் தரத் துடுப்பாட்டப் போட்டியில் தனது 1,000 வது ஓட்டங்களை எடுத்தார். இதன்மூலம் விரைவாக முதல் தரத் துடுப்பாட்டப் போட்டிகளில் விரைவாக 1,000 ஓட்டங்களை எடுத்த இரண்டாவது வீரர் எனும் சாதனை படைத்தார். மேலும் அந்தத் தொடரில் மொத்தமாக 1,096 ஓட்டங்களுடன் , 2017–18 அஹ்மத் ஷா அப்தாலி 4 நாள் போட்டியில் அதிக ஓட்டங்கள் எடுத்த வீரர்கள் வரிசையில் முதலிடம் பிடித்தார்.  
டிசம்பர் 2017 ஆம் ஆண்டில் , இவர் 19 வயதுக்குட்பட்ட துடுப்பாட்டஉலகக் கோப்பைக்கான ஆப்கானிஸ்தான் அணியில் இடம் பெற்றார். குறைந்தபட்சம் 1,000 முதல் தர ரன்கள் எடுத்த எந்த மட்டையாளர்களில் இது மிக அதிகமானதகும். டொனால்ட் பிராட்மேன் பட்டியலில் 95.14 சராசரியுடன் இரண்டாவது இடத்தில் உள்ளார்.  
11 ஜூலை 2018 அன்று நடைபெற்ற 2018 காசி அமானுல்லா கான் பிராந்திய ஒருநாள் போட்டியில் ஸ்பீன் கர் பிராந்தியத்திற்காக பட்டியல் அ போட்டியில் இவர் அறிமுகமானார். இவர் தொடரின் போது இரண்டு போட்டிகளில் மட்டுமே விளையாடினார், மொத்தம் பதினாறு ஓட்டங்கள் எடுத்தார். ஏப்ரல் 2019 ஆம் ஆண்டில் , முதல் ஆட்டத்தில் 2019 அஹ்மத் ஷா அப்டாலி 4 நாள் போட்டியில் , இவர் 156 ஓட்டங்கள் எடுத்து இறுதிவரை ஆட்டமிழக்காமல் இருந்தார். அந்தப் போட்டியின் ஆட்டநாயகன் விருதினையும் பெற்றார். அந்தத் தொடரில் ஐந்து போட்டிகளில் விளையாடி 400 ஓட்டங்கள் எடுத்தார்.  
செப்டம்பர் 2019 ஆம் ஆண்டில் , ஸ்பீன் கர் பிராந்தியத்தின் சார்பாக 2019 காசி அமானுல்லா கான் பிராந்திய ஒருநாள் போட்டியில் விளையாடினார். இந்தத் தொடரின் முதல் போட்டியில், இவர் 103 ஓட்டங்கள் எடுத்தார். இவர் நான்கு ஆட்டப் பகுதிகளில் இரு நூறுகள் உட்பட 237 ஓட்டங்களை எடுத்தார். மேலும் எட்டு ஓட்டங்களை விட்டுக் கொடுத்து நான்கு இலக்குகளை கைப்பற்றினார்.  
நவம்பர் 2019 ஆம் ஆண்டில் , பங்களாதேஷில் நடைபெற்ற 2019 ஏ.சி.சி வளர்ந்து வரும் ஆசிய அணிகள் கோப்பைக்கான ஆப்கானிஸ்தான் அணியில் இவர் இடம் பெற்றார்.
# உஸ்மான் கனி

**உஸ்மான் கனி** ( ; பிறப்பு 20 நவம்பர் 1996) ஒரு ஆப்கானித்தான் துடுப்பாட்ட அணியின் வீரர் ஆவார். இவர் ஒரு வலது கை தொடக்க மட்டையாளர் ஆவார். இவர் ஆப்கன் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்ட ம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.
# உஸ்மான் கனி

## துடுப்பாட்ட வாழ்க்கை

இவர் மே 1, 2014 அன்று கோலாலம்பூரின் பேயுமாஸ் ஓவலில் ஹாங்காங் துடுப்பாட்ட அணிக்கு எதிராக 2014 ஆசிய துடுப்பாட்ட கவுன்சில் பிரீமியர் லீக்கில் அறிமுகமானார், அதில் இவர் 27 ஓட்டங்களை விட்டுக் கொடுத்து ஓர் இலக்கினை எடுத்தார். பின் மட்டையாட்டத்தில் 68 ஓட்டங்களை எடுத்தார். இதில் 6 நான்கு ஓட்டங்களும் 4 ஆறுகளும் அடங்கும். அதற்கு அடுத்த ஒருநாள் போட்டியில் ஐக்கிய அரபு எமிரேட்ஸ் அணிக்கு எதிராக 55 ஓட்டங்கள் எடுத்தார். 45.60 எனும் சராசரியோடு 228 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த வீரர்கள் வரிசையில் முதலிடம் பெற்றார்.  
ஜிம்பாப்வே சுற்றுப்பயணத்தில், இவர் ஆறு நான்குகள் மற்றும் மூன்று ஆறுகளுடன் 79 ஓட்டங்கள் எடுத்தார் மற்றும் புலாவாயோ தடகள சங்கத்தில் நடந்த சுற்றுப்பயண போட்டியில் ஆப்கானிஸ்தான் அணி வென்றது.  
இரண்டாவது ஒருநாள் போட்டியில், குயின்ஸ் ஸ்போர்ட்ஸ் சங்கம் சார்பாக ஜிம்பாப்வேக்கு எதிரான ஆப்கானிஸ்தான் துடுப்பாட்ட அணிக்காக இவர் விளையாடினார். இந்தத் தொடரின் ஒரு ஆட்டப் பகுதியில் 143 பந்துகளில் 118 ஓட்டங்களை எடுத்தார். இதன்மூலம் அதிக ஓட்டங்கள் எடுத்த ஆப்கான் மட்டையாளர்கள் வரிசையில் முதல் இடம் பிடித்தார்.  
இவர் அக்டோபர் 26, 2015 அன்று ஜிம்பாப்வேக்கு எதிராக ஆப்கானிஸ்தானில் நடைபெற்ற பன்னாட்டு இருபது20 போட்டியில் இவர் அறிமுகமானார்.  
இவர் நவம்பர் 19, 2017 அன்று 2017–18 அஹ்மத் ஷா அப்தாலி 4 நாள் போட்டியில் பேண்ட்-இ-அமீர் பிராந்தியத்திற்காக முதல் தரத் துடுப்பாட்டப் போட்டியில் இவர் அறிமுகமானார்.  
ஜூலை 2018 இல், 2018 காசி அமானுல்லா கான் பிராந்திய ஒருநாள் போட்டியில் பேண்ட்-இ-அமீர் பிராந்திய துடுப்பாட்ட அணி சார்பாக விளையாடினார். அந்தத் தொடரில் ஐந்து போட்டிகளில் 218 ஓட்டங்கள் டுத்தார். இதன்மூலம் அதிக ஓட்டங்கள் எடுத்த மட்டையாளர்கள் வரிசையில் முதல் இடம் பிடித்தார்.  
2014 ஆம் ஆண்டில் ஆசிய துடுப்பாட்ட அவை கோப்பை போட்டித் தொடரில் இவர் விளையாடினார். மே 1, கோலாலம்பூர் துடுப்பாட்ட மைதானத்தில் ஆங்காங் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் விளையாடினார். அந்தப் போட்டியில் இவர் பந்துவீச்சில் 4 ஓவர்கள் வீசி 21 ஒட்டங்களை விட்டுக் கொடுத்து ஓர் இலக்கினைக் கைப்பற்றினார். பின் மட்டையாட்டத்தில் 68 பந்துகளில் 70 ஓட்டங்களை எடுத்து நிசாத் கான் பந்துவீச்சில் இவர் ஆட்டமிழந்தார். இந்தப் போட்டியில் ஆப்கானித்தான் துடுப்பாட்ட அணி 6 இலக்குகளில் வெற்றி பெற்றது.
# துப்ரி

**துப்ரி** என்பது இந்தியாவின் அசாம் மாநிலத்தின் துப்ரி மாவட்டத்தின் தலைமையகம் ஆகும். இது வரலாற்று முக்கியத்துவம் வாய்ந்த பிரம்மபுத்ரா ஆற்றின் கரையில் அமைந்துள்ள ஒரு பழைய நகரம். 1883 ஆம் ஆண்டில் இந்த நகரம் முதன்முதலில் பிரித்தானிய ஆட்சியின் கீழ் நகராட்சி வாரியமாக அமைக்கப்பட்டது. இது அசாம் மாநில தலைநகரான திஸ்பூரில் இருந்து மேற்கே 277.4 கிலோமீற்றர் (172 மைல்) தொலைவில் அமைந்துள்ளது.  
துப்ரி சணலுக்கான முக்கிய வணிக மையமாகவும் பரபரப்பான நதி துறைமுகமாகவும் இருந்தது. துப்ரி பிரம்மபுத்ரா மற்றும் கடதர் நதிகளால் மூன்று பக்கங்களிலும் சூழப்பட்டிருப்பதால் "நதிகளின் நிலம்" என்று அழைக்கப்படுகிறது.
# துப்ரி

## புவியியல்

துப்ரி 89.5 பாகை கிழக்கு தீர்க்கரேகை மற்றும் 26.1 பாகை வடக்கு அட்சரேகையில், கடல் மட்டத்திலிருந்து சுமார் 34 மீற்றர் (110 அடி) உயரத்தில் அமைந்துள்ளது. துப்ரி மூன்று பக்கங்களிலும் ஆறுகளால் சூழப்பட்டிருக்கின்றது. இந்த நிலப்பரப்பில் பிரம்மபுத்ரா நதி ஆதிக்கம் செலுத்துகின்றது.
# துப்ரி

## காலநிலை

கோப்பனின் காலநிலை வகைப்பாட்டின் கீழ் ஈரப்பதமான வெப்பமண்டல காலநிலையை கொண்டுள்ளது. அசாம், திரிபுராவைப் போன்று துப்ரியும் பருவமழையின் தாக்கத்தை கொண்டுள்ளது. நவம்பர் முதல் பிப்ரவரி வரையிலான காலப்பகுதியில் முற்பகல் வேளை குளிராகவும், பிற்பகல் வேளை சூடாகவும் இருக்கும். மார்ச் மற்றும் ஏப்ரல் மாதங்கள் வெப்பமாகவும் இருக்கும். மே முதல் அக்டோபர் நடுப்பகுதி வரை பருவமழையின் காலமாகும்.
# துப்ரி

## புள்ளிவிபரங்கள்

2011 ஆம் ஆண்டு இந்திய மக்கட் தொகை கணக்கெடுப்பின்படி துப்ரி நகரில் 63,388 மக்கள் வசிக்கின்றனர். ஆண்கள் மக்கட் தொகையில் 51% வீதமும், பெண்கள் 49% வீதமும் இருந்தனர். துப்ரி மக்களின் சராசரி கல்வியறிவு விகிதம் 74% ஆகும், இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 79% வீதமும், பெண்களின் கல்வியறிவு 68% வீதமும் உள்ளது. துப்ரியின் சனத் தொகையில் 11% வீதமானோர் 6 வயதுக்குட்பட்டவர்கள். இதன் சனத்தொகையில் 75% வீதமானோர் முஸ்லிம்கள் ஆவார்கள். இது இந்தியாவின் சிறுபான்மை செறிவுள்ள மாவட்டங்களில் ஒன்றாகும்.  
இவர்களில் பெரும்பாலோர் தேசி (இந்து மற்றும் முஸ்லீம் கோல்பாரியா மக்களை உள்ளடக்கிய கோல்பாரியா அசாமி மக்கள்) ஆவார்கள். துப்ரி நகரில் வங்காள மக்கட் தொகையில் 50% உள்ளனர். இது கோச் இராச்சியத்தின் பகுதியாகும் . அசாமி , கோல்பாரியா மற்றும் பெங்காலி ஆகியவை நகரத்தில் பேசப்படும் முக்கிய மொழிகளாக திகழ்கின்றன.
# துப்ரி

## தாவரங்களும், விலங்குகளும்

1994 ஆம் ஆண்டு சூலை 14 அன்று அசாம் துப்ரி மாவட்டத்தின் ஒரு கன்னி வனப்பகுதி வனவிலங்கு சரணாலயமாக அசாம் அரசின் வர்த்தமானி அறிவிப்பால் அறிவிக்கப்பட்டது. இந்த சரணாலயத்திற்கு " சக்ரஷிலா வனவிலங்கு சரணாலயம் " என்று பெயரிடப்பட்டுள்ளது. இது 11,260.00 ஏக்கர் (45.5676 கி.மீ. <sup>2</sup> ) பரப்பளவைக் கொண்ட வடகிழக்கு இந்தியாவின் இளைய சரணாலயம் இதுவாகும். அசாம் மற்றும் பூட்டான் எல்லையைத் தவிர வேறு எங்கும் காணப்படாத தங்க லங்கூர் ( *பிரஸ்பைடிஸ்*கீ) இருப்பதால் சக்ராசிலா தனித்துவமானது. தவிர சக்ராசிலா வனவிலங்கு சரணாலயத்தில் மரங்கள், புதர்கள், மருத்துவ தாவரங்கள், பாலூட்டிகள், ஊர்வன மற்றும் அழகிய பறவைகள் மற்றும் பூச்சிகளின் அரிய மாதிரிகள் உள்ளன.  
சக்ராசிலா வனவிலங்கு சரணாலயத்தின் புவியியல் இடம் அட்சரேகை 26 ° 15 'முதல் 26 ° 26' N மற்றும் தீர்க்கரேகை 90 ° 15 'முதல் 90 ° 20' E. வரை உள்ளது. இது அசாமின் மேற்குப் பகுதியான துப்ரி மாவட்டத்தில் உள்ளது. இது மாவட்ட தலைமையகமான துப்ரியிலிருந்து 68 கி.மீ தொலைவிலும் குவஹாத்தி நகரத்தின் போர்ஜர் விமான நிலையத்திலிருந்து 219 கி.மீ தொலைவிலும் உள்ளது.  
சக்ராசிலா வனவிலங்கு சரணாலயத்தின் காலநிலை நிலைமைகள் வறண்ட குளிர்காலம் மற்றும் வெப்பமான கோடைகாலத்துடன் மிதமான மண்டலத்தைப் போன்றது. ஆண்டு மழைவீழ்ச்சி 200 முதல் 400 செ.மீ வரை இருக்கும். வனப்பகுதி மலைப்பாங்கானது. ஆண்டு முழுவதும் வெப்பநிலை பொதுவாக 8&nbsp;°C முதல் 30. C வரை மாறுபடும்.
# தி கிளாஸ் பேலஸ்

**தி கிளாஸ் பேலஸ்** என்பது அமிதவ் கோசு ன்ற எழுத்தாளர் 2000 த்தில் எழுதிய வரலாற்று புதினமாகும். இந்தப் புதினம் பர்மா, வங்காளம், இந்தியா மற்றும் மலாயில் நிகழ்வதாக அமைக்கப்பட்டுள்ளது, பர்மாவின் மீதான பிரித்தனின் படையெடுப்பு மற்றும் அதன் விளைவாக மண்டலேயில் உள்ள கோன்பவுங் வம்சத்தின் வீழ்ச்சி, இரண்டாம் உலகப் போர் என 20 ஆம் நூற்றாண்டின் பிற்பகுதி வரை நீள்கிறது. குறைந்த எண்ணிக்கையிலான சலுகை பெற்ற குடும்பங்களின் கதைகள் மூலம், பர்மா, இந்தியா மற்றும் மலாயாவை அவர்கள் இன்று இருக்கும் இடங்களுக்கு மாற்றியமைத்த போராட்டங்களை இது விளக்குகிறது.  
பர்மாவின் பொருளாதார வீழ்ச்சி, மரம் மற்றும் ரப்பர் தோட்டங்களின் எழுச்சி, பிரித்தன் இராணுவத்தில் பணியாற்றும் இந்தியர்கள் எதிர்கொள்ளும் தார்மீக சங்கடங்கள் மற்றும் இரண்டாம் உலகப் போரின் பேரழிவு விளைவுகள் உள்ளிட்ட காலனித்துவ காலத்தின் பல்வேறு அம்சங்களை இது ஆராய்கிறது. 20 ஆம் நூற்றாண்டின் முற்பகுதியில் முக்கியமாக கவனம் செலுத்துவதன் மூலம், பர்மா மற்றும் இந்தியாவின் மாறிவரும் பொருளாதார நிலப்பரப்பில் இருந்து, எப்படி ஒரு தேசத்தை உருவாக்குவது, சமூகத்தின் இந்த மாற்றங்கள் நவீனத்துவத்தின் அலைகளால் எவ்வாறு அடித்துச் செல்லப்படுகின்றன என்பது தொடர்பான பொருத்தமான கேள்விகள் வரை பரந்த அளவிலான சிக்கல்களை ஆராய்கிறது. இந்த புதினத்தின் பெயர் *கிளாஸ் பேலஸ் குரோனிகலில்* இருந்து உருவானது, இது 1829 ஆம் ஆண்டில் பாகியடா மன்னரால் படைக்கப்பட்ட பழைய பர்மிய வரலாற்றுப் படைப்பாகும்.
# தி கிளாஸ் பேலஸ்

## சுருக்கம்

மா சோ என்ற பெண்ணைக் கண்டுபிடிப்பதற்காக மாண்டலே நகரம் வழியாக இராஜ்குமார் என்ற 11 வயது சிறுவன் பர்மாவுக்கு செல்வதிலிருந்து இப்புதினம் தொடங்குகிறது. அவன் தனது குடும்பத்தில் எஞ்சியிருக்கும் கடைசி உறுப்பினராக இருக்கிறான். மேலும் பிரகாசமான ஒரு தொழிலைத் தொடங்கும் மனப்பான்மையுடனும், வெற்றிக்கான பசியுடனும் இந்தியாவில் இருந்து பர்மாவுக்கு வருகிறான்.  
மா சோவின் உணவுக் கடையில் உதவியாளராக ராஜ்குமாரின் பணி கண்ணாடி அரண்மனையின் ஆர்ம்பிக்கிறது, இதில் அரசன் திபாவும் அவரது மனைவியும் தங்கள் மகள்களான இளவரசிகளுடன் வசிக்கின்றனர். ஆட்சியைக் கவிழ்க்க பிரித்தன் படையெடுப்பு நிகழ்ந்தபோது, மண்டலேயின் அன்றாட குடிமக்கள் அரண்மனை வளாகத்திற்குள் நுழைய முடிகிறது, அதன்பிறகு இராஜ்குமார் இளவரசிகளின் உதவியாளர்களில் ஒருவரான தோலியை காதலிக்கிறார். இதற்கிடயில் முழு அரச குடும்பமும் அவர்களது பரிவாரங்களும் பிரித்தானியரால் கைது செய்யப்பட்டு இந்தியாவிற்கு நாடு கடத்தப்படுகிறார்கள்.அங்கே அவர்கள் வீட்டுக்காவலில் வைக்கப்படுகிறார்கள். இவ்வாறு கதை செல்கிறது. பின்னர். மலாயாவில் ஒரு ரப்பர் தோட்டத்தில் இராஜ்குமாரின் இரண்டாம் உலகப் போருக்கு முந்தைய வாழ்க்கை பற்றியும் மலாயா மற்றும் பர்மா மீதான ஜப்பானிய படையெடுப்பு மற்றும் அதன் பின்னர் ஏற்பட்ட உயிர்கள் மற்றும் சொத்துக்களின் குடும்ப இழப்புகள் பற்றியும், இரண்டாம் உலகப் போருக்குப் பின் சிதறிய குடும்பங்களின் வாழ்க்கை பற்றியும் விவரிக்கிறது.
# தி கிளாஸ் பேலஸ்

## விருதுகள் மற்றும் மொழிபெயர்ப்புகள்

தி கிளாஸ் பேலஸ் 2001 காமன்வெல்த் எழுத்தாளர்கள் விருதான "சிறந்த புத்தகம்" பிரிவில் யூரேசிய பிராந்திய வெற்றியாளராக இருந்தது, ஆனால் அமிதவ் கோசு தனது வெளியீட்டாளர்கள் இப்புத்தகத்தை சமர்ப்பித்ததை அறிந்திருக்கவில்லை, எனவே அவர் பிராந்திய சுற்றில் வென்றதை அறிந்து அதை திரும்பப் பெற்றார். இது *புனைக் கதைக்கான பரிசு, பிராங்பர்ட் மின்புத்தக விருது, 2001* மற்றும் *நியூயார்க் டைம்ஸ் குறிப்பிடத்தக்க புத்தகங்கள்* *2001 ஆகியவற்றையும் வென்றது* .  
*தி கிளாஸ் பேலஸ்* 25 க்கும் மேற்பட்ட மொழிகளில் மொழிபெயர்க்கப்பட்டு வெளியிடப்பட்டது. இது எழுத்தாளர் *நெய் வின் மைன்ட்* என்பவரால் பர்மிய மொழியில் மொழிபெயர்க்கப்பட்டு பர்மாவின் முன்னணி இலக்கிய இதழ்களில் ஒன்றான *ஸ்வே அமியுதேயில்* தொடர்ச்சியாக *வெளியிடப்பட்டது* . நாவலின் கடைசி பகுதி *ஆங் சான் சூகிக்கு* இறங்கற்பாவாக இருப்பதால், பர்மிய பத்திரிகை ஆய்வு வாரியம் மொழிபெயர்ப்பில் பல வெட்டுக்களைக் ஏற்படுத்தியது. பர்மிய மொழிபெயர்ப்பு 2012 இல் மியான்மர் தேசிய இலக்கிய விருதை வென்றது.
# உப்பளா

**உப்பளா** (*Uppala*, ഉപ്പള) இந்தியாவின் கேரளாவின் காசர்கோடு மாவட்டத்தின் முக்கிய நகரம் ஆகும். இந்த நகரம் காசர்கோடு நகரத்திற்கு வடக்கே 22 கி.மீ தொலைவில் வளரும் செயற்கைக்கோள் நகரம். தேசிய நெடுஞ்சாலை 66 உடன் வேகமாக வளர்ந்து வரும் நகர்ப்புறங்களில் ஒன்றாகும். இது மாவட்டத்தில் ஒரு வர்த்தக மையமாக அறியப்படுகிறது.
# உப்பளா

## புவியியல்

உப்பளாவின் புவியியல் அமைவிடம் 12 ° 68 '0 "வடக்கு, 75 ° 54' 0" கிழக்கு ஆகும்.  
தென்னிந்தியாவின் மேற்கு கடற்கரையில், மேற்கு தொடர்ச்சி மலைகளுக்கும் அரேபிய கடலுக்கும் இடையில் உப்பளா அமைந்துள்ளது . உப்பளா நதி கலாய் நதி என்றும் அழைக்கப்படுகிறது. இது கர்நாடகாவின் வீரகாம்பா மலையிலிருந்து உருவாகிறது. காசர்கோடு மஞ்சேஸ்வர் தாலுக் (உப்பாளா) வழியாக உப்பளா ஆறு கேரளாவுக்குள் நுழைந்து கடைசியில் உப்பளா நுழைவாயில் அருகே முடிகிறது. ஆற்றின் நீளம் சுமார் 50 கி.மீ. ஆகும். உப்பளா நதி கடல் மட்டத்திலிருந்து சுமார் 150 மீ உயரத்தில் உருவாகிறது. காசராகோடு மாவட்டத்தில் சுமார் 50 சதுர கிலோமீட்டர் தொலைவில் உப்பளா நதி அமைந்துள்ளது. இந்த நதி ஷிரியா நதிக்கு (60 கி.மீ <sup>2</sup> ) பிறகு மாவட்டத்தின் இரண்டாவது பெரிய நதியாக இது திகழ்கிறது. மங்கல்படி நதி உப்பளாவின் மற்றொரு நதி.  
உப்பளாவின் கடற்கரைகளில் உப்பளா கடற்கரை, மூசோடி கடற்கரை மற்றும் மீன்பிடி மண்டலம், அய்யூர்-பரக்கட்டா கடற்கரை, அய்யூர்-பெரிங்கடி கடற்கரை மற்றும் பெரிகா கடற்கரை ஆகியவை அடங்கும்.  
உப்பளாவின் அண்டை நகரங்கள் கும்ப்லா, மஞ்சேஸ்வரம், பைவாலிகை , புத்தூர் , விட்டல் , காசர்கோடு மற்றும் மங்களூர் என்பனவாகும்.
# உப்பளா

## காலநிலை

கோப்பன்- கீகர் வகைப்பாட்டின் கீழ் உப்பளாவில் வெப்பமண்டல காலநிலை நிலவுகின்றது. பெரும்பாலான மாதங்களில் இந்த நகரம் குறிப்பிடத்தக்க மழையைப் பெறுகிறது. குறுகிய வறண்ட காலம் மட்டுமே உள்ளது.  
உப்பளாவின் சராசரி ஆண்டு வெப்பநிலை 27.1. C ஆகும். ஆண்டுதோறும் சுமார் 3801 மி.மீ மழைவீழ்ச்சி பதிவாகும். சனவரி வறண்ட மாதம். சனவரியில் மழைவீழ்ச்சி 1 மிமீ ஆகும். பெரும்பாலான மழைவீழ்ச்சி சூலை மாதத்தில் சராசரியாக 1178 மி.மீ. பதிவாகும். ஆண்டின் வெப்பமான மாதமான ஏப்ரலில் சராசரி வெப்பநிலை 29.2. C ஆகும். சூலை மாதத்தின் சராசரி வெப்பநிலை 25.9. C ஆகும். இது ஆண்டின் மிகக் குறைந்த சராசரி வெப்பநிலை. வறண்ட மாதத்திற்கும் ஈரப்பதமான மாதத்திற்கும் இடையிலான மழைவீழ்ச்சி வேறுபாடு 1177 மி.மீ ஆகும்.
# உப்பளா

## புள்ளிவிபரங்கள்

2011 மக்கட் தொகை கணக்கெடுப்பின்படி உப்பளாவின் மக்கள் 41,212 வசிக்கின்றனர். அவர்களில் 17,093 ஆண்களும், 18,728 பெண்களும் அடங்குவர். இந்த நகரத்தின் பரப்பளவு 23.04 சதுர கிலோமீற்றர் ஆகும். மக்கள் அடர்த்தி ஒரு சதுர கிலோமீட்டருக்கு சுமார் 1,650 பேர். இந்நகர மக்களின் கல்வியறிவு விகிதத்தை 91 சதவீதமாகவும், ஆறு வயதுக்குட்பட்ட 5,743 2011 மக்கள் தொகை கணக்கெடுப்பின்படி, உப்பளாவின் மொத்த மக்கள் தொகை 41,212, அவர்களில் 17,093 ஆண்கள் மற்றும் 18,728 பெண்கள். இந்த நகரத்தின் பரப்பளவு 23.04 சதுர கிலோமீட்டர் மற்றும் மக்கள் அடர்த்தி ஒரு சதுர கிலோமீட்டருக்கு சுமார் 1,650 பேர். மக்களின் கல்வியறிவு விகிதம் 91% வீதமாகும். மக்கட்தொகையில் ஆறு வயதுக்குட்பட்டவர்கள் 5,743 ஆவார்கள். எனவே மொத்த மக்கட் தொகையில் 14% வீதமானோர் 6 வயதுக்குக் குறைவானவர்கள். கடந்த சில ஆண்டுகளில் நகர மக்கள் தொகையில் நிலையான வளர்ச்சி காணப்படுகிறது.  
உப்பளா மக்கள் மலையாளம், துலு, கன்னடம், உருது உள்ளிட்ட பல மொழிகளைப் பேசுகிறார்கள்.
# உப்பளா

## பொருளாதாரம்

மாவட்டத்தில் சில்லறை விற்பனைக்கு இது முக்கிய இடமாகும். ஊரில் பல திட்டங்கள் செயலில் உள்ளன. இது மாவட்டத்தின் ஒரு முக்கிய வணிக மையமாக உள்ளது. மாவட்டத்தின் ஒரு லட்ச வர்த்தகர்களின் இடமாக உப்பளா உள்ளது. கடை பிரிவில் முக்கியமாக நவநாகரீக பொருட்கள், நகைகள், உணவு மற்றும் கனரக உற்பத்திகள் ஆகியவை அடங்கும். உப்பளாவில் பல தனியார் கல்வி மையங்கள் உள்ளன.
# வார்ப்புரு:இலங்கை அரசுத் தலைவர் தேர்தல், 2019

**26 நவம்பர் 2019 இலங்கை அரசுத் தலைவர் தேர்தல் முடிவுகள்**
|-
!|வேட்பாளர் !! colspan=2|கட்சி !!|வாக்குகள் !!|%
|-
||கோட்டாபய ராஜபக்ச |||&nbsp; |||இலங்கை பொதுசன முன்னணி || 6,924,255 || 52.25%
|-
||சஜித் பிரேமதாச |||&nbsp; |||புதிய சனநாயக முன்னணி || 5,564,239 || 41.99%
|-
||அனுர குமார திசாநாயக்க|||&nbsp; |||மக்கள் சக்திக்கான தேசிய இயக்கம் || 418,553 || 3.16%
|-
||மகேசு சேனநாயக்க || |||தேசிய மக்கள் கட்சி || 49,655 || 0.37%
|-
||எம். எல். ஏ. எம். ஹிஸ்புல்லா |||&nbsp; |||சுயேச்சை || 38,814 || 0.29%
|-
||ஆரியவன்ச திசாநாயக்க || |||சனநாயக ஐக்கிய தேசிய முன்னணி || 34,537 || 0.26%
|-
||அஜந்தா பெரேரா || |||இலங்கை சோசலிசக் கட்சி || 27,572 || 0.21%
|-
||ரொகான் பல்லேவத்த || |||தேசிய அபிவிருத்தி முன்னணி || 25,173 || 0.19%
|-
||சிறிபால அமரசிங்க |||&nbsp; |||சுயேச்சை || 15,285 || 0.12%
|-
||மில்ரோய் பெர்னாண்டோ |||&nbsp; |||சுயேச்சை || 13,641 || 0.10%
|-
||ம. க. சிவாஜிலிங்கம் |||&nbsp; |||சுயேச்சை || 12,256 || 0.09%
|-
||பத்தரமுல்ல சீலாரத்தன || |||சன செத்த பெரமுன || 11,879 || 0.09%
|-
||அஜந்தா டி சொய்சா || |||ருகுணு மக்கள் முன்னணி || 11,705 || 0.09%
|-
||அநுருத்த பொல்கம்பொல |||&nbsp; |||சுயேச்சை || 10,219 || 0.08%
|-
||நாமல் ராசபக்ச |||&nbsp; |||தேசிய ஐக்கிய கூட்டணி || 9,497 || 0.07%
|-
||ஜெயந்தா கெட்டகொட |||&nbsp; |||சுயேச்சை || 9,467 || 0.07%
|-
||துமிந்த நாகமுவ |||&nbsp; |||முன்னிலை சோசலிசக் கட்சி || 8,219 || 0.06%
|-
||அபரெக்கே புன்னானந்த |||&nbsp; |||சுயேச்சை || 7,611 || 0.06%
|-
||சுப்பிரமணியம் குணரத்தினம் || |||நமது தேசிய முன்னணி || 7,333 || 0.06%
|-
||ஏ. எசு. பி. லியனகே || |||இலங்கை தொழில் கட்சி || 6,447 || 0.05%
|-
||பியசிறி விஜேநாயக்க |||&nbsp; |||சுயேச்சை || 4,636 || 0.04%
|-
||அருணா டி சொய்சா || |||சனநாயக தேசிய இயக்கம் || 4,218 || 0.03%
|-
||ரஜீவ விஜேசிங்க |||&nbsp; |||சுயேச்சை || 4,146 || 0.03%
|-
||இல்லியாசு இத்ரூசு முகமது |||&nbsp; |||சுயேச்சை || 3,987 || 0.03%
|-
|| சிறிதுங்க ஜயசூரிய |||&nbsp; |||ஐக்கிய சோசலிசக் கட்சி || 3,944 || 0.03%
|-
||சரத் கீர்த்திரத்தின |||&nbsp; |||சுயேச்சை || 3,599 || 0.03%
|-
||சரத் மனமேந்திரா || |||புதிய சிங்கள மரபு || 3,380 || 0.03%
|-
||பானி விஜேசிறிவர்தன |||&nbsp; |||சோசலிச சமத்துவக் கட்சி || 3,014 || 0.02%
|-
||அசோகா வதிகமன்கவ |||&nbsp; |||சுயேச்சை || 2,924 || 0.02%
|-
||ஏ. எச். எம். அலவி |||&nbsp; |||சுயேச்சை || 2,903 || 0.02%
|-
||சமன் பெரேரா || |||மக்கள் கட்சியின் நமது சக்தி || 2,368 || 0.02%
|-
||பிரியந்த எதிரிசிங்க || |||ஒக்கம வேசியோ ஒக்கம ரஜவரு சன்விதானய || 2,139 || 0.02%
|-
||சமரவீர வீரவன்னி |||&nbsp; |||சுயேச்சை || 2,067 || 0.02%
|-
||பெத்தே கமகே நந்திமித்திரா |||&nbsp; |||நவ சமசமாஜக் கட்சி || 1,841 || 0.01%
|-
||சமன்சிறி ஹேரத் |||&nbsp; |||சுயேச்சை || 976 || 0.01%
|-
| colspan=3|செல்லுபடியான வாக்குகள் || 13,252,499 || 100.00%
|-
| colspan=3|நிராகரிக்கப்பட்ட வாக்குகள் || 135,452 || 1.01%
|-
| colspan=3|மொத்த வாக்குகள் || 13,387,951 || 83.72%
|-
| colspan=3|பதிவு செய்யப்பட்ட வாக்காளர்கள் || 15,992,096 ||
|}
<noinclude>  
</noinclude>
# தங்க முக்கோணம் (தென்கிழக்காசியா)

**தங்க முக்கோணம்** (ஆங்கிலம் :Golden Triangle (Southeast Asia) என்பது தாய்லாந்து, லாவோஸ் மற்றும் மியான்மரின் எல்லைகளில் உள்ள இருவாக் மற்றும் மீகாங் நதிகளின் சங்கமத்தில் சந்திக்கும் பகுதி ஆகும். "தங்க முக்கோணம்" - அமெரிக்க ஐக்கிய நாட்டின் தேசிய நுண்ணறிவு முகமையால் (சிஐஏ) உருவாக்கப்பட்டது. இது பொதுவாக சுமார் 950000 சதுர கிலோ மீட்டர் நிலத்தைக் குறிக்க மிகவும் பரவலாகப் பயன்படுத்தப்படுகிறது. இது மூன்று அருகிலுள்ள நாடுகளின் மலைகளை ஒன்றுடன் ஒன்று இணைக்கிறது.  
கோல்டன் கிரசெண்டில் ஆப்கானிஸ்தானுடன், 1950 களில் இருந்து உலகின் மிகப்பெரிய அபின் உற்பத்தி செய்யும் பகுதிகளில் இதுவும் ஒன்றாகும். உலகின் பெரும்பாலான ஹெராயின் தங்க முக்கோணத்திலிருந்து 21 ஆம் நூற்றாண்டின் முற்பகுதி வரை ஆப்கானிஸ்தான் உலகின் மிகப்பெரிய அபின் உற்பத்தியாளராக ஆனது.
# தங்க முக்கோணம் (தென்கிழக்காசியா)

## தோற்றம்

சீன கம்யூனிஸ்ட் கட்சி அதிகாரம் பெற்றவுடன், அவர்கள் பத்து மில்லியன் அபினுக்கு அடிமையானவர்களுக்கு கட்டாய சிகிச்சைக்கு உத்தரவிட்டனர், அபின் விநியோகஸ்தர்களை தூக்கிலிட்டனர், மற்றும் அபின் உற்பத்தி செய்யும் பகுதிகள் புதிய பயிர்கள் நடப்பட்டன. மீதமுள்ள ஓபியம் உற்பத்தி சீன எல்லைக்கு தெற்கே தங்க முக்கோண பகுதிக்கு மாற்றப்பட்டது.  
பர்மாவிலுள்ள கோமிண்டாங்கின் அமெரிக்க ஆதரவு, கம்யூனிச எதிர்ப்பு, சீன எதிர்ப்பு துருப்புக்கள், "தங்க முக்கோணத்தில்" செயல்படும் தனியார் போதைப்பொருள் படைகளின் முன்னோடிகளாக இருந்தன. கிட்டத்தட்ட அனைத்து KMT அபின் தெற்கே தாய்லாந்திற்கு அனுப்பப்பட்டது. KMT வருகைக்கு முன்னர், பிரித்தானிய காலனித்துவ ஆட்சியின் கீழ் உள்ளூர் அபின் பொருளாதாரமாக அபின் வர்த்தகம் ஏற்கனவே வளர்ந்திருந்தது.
# தங்க முக்கோணம் (தென்கிழக்காசியா)

## மருந்து உற்பத்தி மற்றும் கடத்தல்

ஆப்கானிஸ்தானுக்குப் பிறகு மியான்மர் உலகின் இரண்டாவது பெரிய சட்டவிரோத ஓபியம் உற்பத்தியாளராகும் போதைப்பொருள் மற்றும் குற்றம் தொடர்பான ஐக்கிய நாடுகளின் அலுவலகத்தின் கூற்றுப்படி, 2005 ஆம் ஆண்டில் மியான்மரில் ஓபியம் சாகுபடி இருந்ததாக மதிப்பிடப்பட்டுள்ளது.  
போதைப்பொருள் போர்வீரர் குன் சாவின் மோங் தை இராணுவம் 1996 ஜனவரியில் சரணடைந்ததை யாங்கோன் ஒரு பெரிய போதைப் பொருள் வெற்றி என்று பாராட்டியது. அரசாங்கத்தின் விருப்பமின்மை மற்றும் பணமோசடிக்கு எதிரான தீவிர அர்ப்பணிப்பு இல்லாதது ஒட்டுமொத்த போதைப்பொருள் எதிர்ப்பு முயற்சிகளுக்கு தொடர்ந்து தடையாக உள்ளது. மியான்மரிலும் தாய் மலைப்பகுதிகளிலும் ஓபியம் பாப்பியை வளர்க்கும் பழங்குடியினரில் பெரும்பாலோர் வறுமைக் கோட்டுக்குக் கீழே வாழ்கின்றனர்.
# தங்க முக்கோணம் (தென்கிழக்காசியா)

## அபின் அழிப்பு

தங்க முக்கோணத்தில் அபின் ஒழிப்பு பிரச்சாரத்தைத் தொடர்ந்து 1998 முதல் 2006 வரை நாட்டில் பாப்பி (மலர்) சாகுபடி 80 சதவீதத்திற்கும் அதிகமாக குறைந்தது. ஓபியம் விவசாயம் இப்போது விரிவடைந்து வருவதாக ஐக்கிய நாடுகளின் போதைப்பொருள் மற்றும் குற்றவியல் அலுவலக அதிகாரிகள் தெரிவிக்கின்றனர். பயிர்களை வளர்ப்பதற்கு பயன்படுத்தப்படும் ஹெக்டேர்களின் எண்ணிக்கை 2007 இல் 29% அதிகரித்துள்ளது. ஐக்கிய நாடுகள் சபையின் அறிக்கை ஊழல், வறுமை மற்றும் அரசாங்க கட்டுப்பாட்டின் பற்றாக்குறை ஆகியவை இதற்குக் காரணங்கள் என்று குறிப்பிடுகிறது.
# தங்க முக்கோணம் (தென்கிழக்காசியா)

## சந்தை

வடகிழக்கு மியான்மரில் உற்பத்தி செய்யப்படும் ஓபியம் மற்றும் ஹெராயின் குதிரை மற்றும் கழுதை வணிகர்கள் மூலம் தாய்லாந்து-பர்மா எல்லையில் உள்ள சுத்திகரிப்பு நிலையங்களுக்கு மாற்றப்படுகின்றன. பெரும்பாலான ஹெராயின் எல்லையைத் தாண்டி வடக்கு தாய்லாந்தின் பல்வேறு நகரங்களுக்கும், சர்வதேச சந்தைகளுக்கு மேலும் விநியோகிக்க பாங்காக்கிற்கும் அனுப்பப்படுகின்றன.  
தென்கிழக்கு ஆசியாவிலிருந்து ஹெராயின் பெரும்பாலும் கழுதைகள், தாய் மற்றும் அமெரிக்கர்கள், வணிக விமானங்களில் பயணம் செய்வதன் மூலம் அமெரிக்காவிற்கு கொண்டு வரப்படுகிறது. கலிபோர்னியா மற்றும் ஹவாய் ஆகியவை தங்க முக்கோண ஹெராயின் அமெரிக்காவில் நுழையும் முக்கிய இடங்களாகும். மேலும், போதைப்பொருளின் சிறிய சதவீதங்கள் நியூயார்க் நகரம் மற்றும் வாசிங்டன் டி.சி.க்கு கடத்தப்படுகின்றன. 1970 களில் ஆசிய கடத்தல்காரர்களை அமெரிக்க சிறைகளில் அடைத்து வைத்ததன் மூலம், ஆசிய மற்றும் அமெரிக்க கைதிகளுக்கு இடையிலான தொடர்புகள் வளர்ந்தன. இந்த தொடர்புகள் தென்கிழக்கு ஆசிய கடத்தல்காரர்களுக்கு சில்லறை மட்டத்தில் ஹெராயின் விநியோகிக்கும் கும்பல்களுக்கும் அமைப்புகளுக்கும் அணுக அனுமதித்துள்ளன. சமீபத்திய ஆண்டுகளில், யாபா(மருந்து) மற்றும் மெத்தடிரின் போன்றவைகள் அமெரிக்காவிற்கு ஏற்றுமதி செய்வது மாறியுள்ளது.
# தங்க முக்கோணம் (தென்கிழக்காசியா)

## சீனர்கள்

பாந்தே மற்றும் சின் ஹாவ் ஆகிய சீன முசுலீம்கள் இருவரும் ஒரே இனத்தைச் சேர்ந்தவர்கள். இவர்கள் சீனாவின் யுன்னான் மாகாணத்திலிருந்து சீன ஹுய் முஸ்லீம் குடியேறியவர்களின் சந்ததியினர். அவர்கள் பெரும்பாலும் தங்க முக்கோண மருந்து வர்த்தகத்தில் ஒருவருக்கொருவர் ஈடுபடுகிறார்கள். சீன முஸ்லீம் மற்றும் முஸ்லிம் அல்லாத ஜீன் ஹவ் மற்றும் பாந்தே இருவரும் முத்தரப்பு ரகசிய சங்கங்களின் உறுப்பினர்களாக அறியப்படுகிறார்கள், தாய்லாந்தில் உள்ள தீய்சீவ் மற்றும் கக்கா மற்றும் 14 கே போன்ற பிற சீன குழுக்களுடன் இணைந்து பணியாற்றுகிறார்கள். அவர்கள் ஹெராயின் வர்த்தகத்தில் ஈடுபடுகின்றனர். யுன்னான் மாகாணத்தைச் சேர்ந்த மா கக்சு-பூ, ஜீன் அவ் ஹெராயின் போதைப்பொருள் கடத்தலில் ஒருவராக இருந்தார்.
# சிதம்பரம் கோயில் தீட்சிதர்கள்

**தீட்சிதர்**அல்லது **தில்லைவாழ் அந்தணர்** என்பவர் தமிழ்நாட்டின் வேத சைவ பிராமண சமூகமாகும். அவர்கள் முக்கியமாக சிதம்பரம் நகரத்தின் நடராசர் கோயிலை மையமாகக் கொண்டவர்கள்; அவர்கள் முதலில் சோழ சாம்ராஜ்யத்தில் சடங்கு செய்பவர்களாக இருந்தனர். சடங்கு முறையில் அடுத்தடுத்த மன்னர்களுக்கு முடிசூட்டினர். தென்னிந்தியாவில் ஸ்மார்த்த (குறிப்பாக வடமாக்கள் ), ஸ்ரீ வைஷ்ணவர் மற்றும் பிற பிராமணர்களும் தீட்சிதர்கள் என்ற குடும்பப் பெயரைக் கொண்டுள்ளனர். ஆனால் இந்த தீட்சிதர்கள் சிதம்பரம் தீட்சிதர்களிடம் இருந்து வேறுபட்டவர்.  
அவர்கள் வேதங்கள் மற்றும் *யாகங்கள்* ஆகியவற்றைக் கற்ற பிராமணர்களின் பிரத்யேக குழுவாகும். அவர்கள் சிதம்பரத்தில் நடராசர் கோயிலின் பரம்பரை அறங்காவலர்களாகவும் பணியாற்றுகிறார்கள். அவர்கள் *தில்லை மூவாயிறவையர்* என அழைக்கப்படுகின்றனர். திருமணமான ஒவ்வொரு தீட்சிதரும் சிதம்பரம் நடராசர் கோயிலின் அறங்காவலர் ஆகவும் அர்ச்சகர் ஆகவும் உரிமை பெறுகிறார். கேரளாவின் நம்பூதிரி பிராமணர்களைப் போலவே இவர்களும் தலைக்கு முன்னால் முன்குடுமி போட்டுக் கொள்கின்றனர்.
# சிதம்பரம் கோயில் தீட்சிதர்கள்

## இதனையும் காண்க

- தில்லை வாழ் அந்தணர்கள்
# காத்தலோன் பிராந்தியம்

**கட்லான் மாகாணம்** அல்லது **கட்லான் பிராந்தியம்** ( *Khatlon Region*. தாஜிக் மொழி : Вилояти Хатлон, Viloyati Xatlon), என்பது தஜிகிஸ்தானின் நான்கு மாகாணங்களில் (தாஜிக் மொழி : вилоят, viloyat) ஒன்றாகும் இது நான்கு முதல் நிலை நிர்வாக பிராந்தியங்களில் அதிக மக்கள் தொகை கொண்ட பிராந்தியம் ஆகும். இது நாட்டின் தென்மேற்கில், வடக்கில் ஹிசர் (கிசார்) மலைத்தொடருக்கும் தெற்கில் பஞ்ச் நதிக்கும் இடையில் தென்கிழக்கில் ஆப்கானிஸ்தானையும், மேற்கில் உஸ்பெகிஸ்தானையும் எல்லைகளாக கொண்டுள்ளது. சோவியத் காலங்களில் காட்லான் பிராந்தியமானது குர்கன்-டியூப் (குர்கொண்டெப்பா) ஒப்லாஸ்ட் (மேற்கு காட்லான்) என்று இரண்டாக பிரிக்கப்பட்டது. இவை &nbsp; - கோஃபர்னிஹோன் மற்றும் வக்ஷ் நதி பள்ளத்தாக்கு பகுதிகளாகவும் &nbsp; மற்றும் குலோப் ஒப்லாஸ்ட் (கிழக்கு காட்லான்) &nbsp; - கைசில்சு மற்றும் யக்ஸு நதி பள்ளத்தாக்குகு என பிரிக்கப்பட்டிருந்தது. இரு பிராந்தியங்களும் 1992 நவம்பரில் இன்றைய காட்லான் மாகாணத்தில் (அல்லது *விலோயாட்* ) இணைக்கப்பட்டன. பிராந்தியத்தின் தலைநகரமாக குர்கொன்டெப்பா நகரம் உள்ளது. இந்த நகரமானது முன்பு குர்கன்-டியூப் என்று அழைக்கப்பட்டது.  
காட்லான் பிராந்தியம் 24,800 சதுர கிலோமீட்டர் பரப்பளவைக் கொண்டுள்ளது. மேலும் இது 24 மாவட்டங்களைக் கொண்டுள்ளது. இந்த மாவட்டங்களானது மேற்கு காட்லானில் 14 மற்றும் கிழக்கு கட்லானில் 10 என உள்ளன. 2008 ஆம் ஆண்டில் காட்லோனின் மொத்த மக்கள் தொகை 2,579,300 ஆக இருந்தது, 2000 மக்கள் தொகை கணக்கெடுப்பில் 2,149,500 ஆக இருந்தது. கட்லோனில் உள்ள மக்கள் முக்கியமாக வேளாண்மையில் ஈடுபட்டுள்ளனர்.
# காத்தலோன் பிராந்தியம்

## வரலாறு

சோவியத் காலத்தில், தஜிகிஸ்தானின் இரண்டு முக்கிய பருத்தி விளையும் பகுதிகளில் ஒன்றாக கட்லான் இருந்தது. மற்றொன்று சுக்தில் (லெனினாபாத்) ஆகும். 1930 களின் முற்பகுதியில், தஜிகிஸ்தானில் ஒட்டுமொத்தமாக பருத்தி சாகுபடி அளவை அதிகரிப்பதற்காக, விவசாயத்தின் கூட்டுப் பண்ணைத் திட்டம் தீவிரமாக செயல்படுத்தப்பட்டது, குறிப்பாக குடியரசின் தெற்குப் பகுதிக்கு முக்கியத்துவம் அளிக்கப்பட்டது. இந்த செயல்முறையில் விவசாயிகளுக்கு எதிரான மீறல்கள், நீர்ப்பாசன வலையமைப்பில் கணிசமான விரிவாக்கம் மற்றும் உஸ்பெகிஸ்தானில் மலை மக்கள் உள்ளிட்ட மக்களை அவர்களின் பாரம்பரிய பகுதிகளில் இருந்து வெளியேற்றி சமவெளி பகுதிகளுக்கு வலுக்கட்டாயமாக மீளக்குடியமர்த்தல் போன்றவை செய்யப்பட்டன.  
இந்தக் கொள்கை முடிவுகளால் சலாவா ஒப்லாஸ்டின் இன அமைப்பில் இரு பிரிவுகள் உண்டானது. இதில் ஒன்றான தாஜிக் மக்கள் தங்களை கர்மிஸ் ( மலைகளிலிருந்து மீளக்குடியமர்த்தப்பட்டவர்கள்) என்றும், அடுத்து குலோபிஸ் என்று அடையாளப்படுத்திக் கொள்ளும் இனக் குழுவினர் என்ற நிலை காணப்படுகிறது . இந்த இரண்டு குழுக்கள் ஒருபோதும் ஒன்று சேரவில்லை, தஜிகிஸ்தானில் உள்நாட்டுப் போரின்போது ஒருவருக்கொருவர் சண்டையிட்டன. இதனால் தஜிகிஸ்தானில் காட்லான் ஒப்லாஸ்ட் மிகப்பெரிய சேதத்தை சந்தித்தது.  
உள்நாட்டுப் போருக்கு வழிவகுத்த மோதல்கள் உண்மையில் இன்னும் தீர்க்கப்படாததால், இப்பகுதியில் பதட்டங்கள் இன்னும் உள்ளன. கிழக்கு பகுதியான குலோப் &nbsp;பகுதியானது ஜனாதிபதி மற்றும் அவரது குலத்தினரின் தாயகமாக உள்ளது. இதனால் அப்பகுதியானது நிறைய அரசியல் செல்வாக்கு கொண்டுள்ளது. சோவியத் காலங்களில், இப்பகுதி லெனினாபாத்திலிருந்த அப்போதைய ஆளும் உயரடுக்கினரோடு ஒத்துழைப்பாக இருந்தது. மேலும் குடிப்படை, இராணுவம் மற்றும் பாதுகாப்புப் படைகளுக்கு பொறுப்பாக இருந்தது. குலோப் மிகவும் பழமைவாத பிராந்தியமாக கருதப்படுகிறது. தலைநகர் குர்கொன்டெப்பா மற்றும் குலோப்பின் சில பகுதிகளில், இஸ்லாமிய எதிர்ப்பிற்கு கார்மிகளிடையே நிறைய ஆதரவு உள்ளது.  
குல்யாப் இனம் கட்லானை அடிப்படையாகக் கொண்டுள்ளனர். 1996 பெப்ரவரியில், கர்னல் மஹ்மூத் குடோய்பெர்டியேவ் ஒரு கிளர்ச்சியைத் தொடங்கினார். அவர் கிளர்ச்சியை முடிவுக்கு கொண்டுவருவதற்கு முன்னர் குலியாப் குலத்தைச் சேர்ந்த மூன்று அதிகாரிகள் ராஜினாமா செய்ய வேண்டும் என்று வலியுறுத்தினார். அரசாங்கம் அதற்கு இணங்கியது. கூடுதலாக, பிரதம மந்திரி தாம்ஷெட் கரிமோவ் மற்றும் லெனினாபாத் ஒப்லாஸ்ட் நிர்வாகக் குழுவின் தலைவரான அபுட்ஷலில் காமிடோவ் ஆகியோர் ராஜினாமா செய்தனர்.
# காத்தலோன் பிராந்தியம்

## மாவட்டங்கள்

### கிழக்கு காட்லான் மாவட்டங்கள்

- பால்ஜுவோன் மாவட்டம்
- டங்காரா மாவட்டம்
- ஃபார்கோர் மாவட்டம்
- ஹமடோனி மாவட்டம் (மொஸ்கோவ்ஸ்கி மாவட்டம்)
- கோவாலிங் மாவட்டம்
- குலோப் மாவட்டம்
- முமினோபோட் மாவட்டம்
- நோராக் மாவட்டம்
- பஜ் மாவட்டம்
- ஷூரோ-ஓபோட் மாவட்டம்
- தேமுர்மாலிக் மாவட்டம் (கிசில்- மஜோர் மாவட்டம், சோவெட்ஸ்கி மாவட்டம்)
- வோஸ் 'மாவட்டம்
# காத்தலோன் பிராந்தியம்

## மாவட்டங்கள்

### மேற்கு காட்லான் மாவட்டங்கள்

- போக்தார் மாவட்டம்
- த்சாமி (ஜோமி) மாவட்டம்
- ஜிலிகுல் மாவட்டம் (டஸ்டி)
- குரோசன் மாவட்டம் (கோசிமாலிக் மாவட்டம்)
- நோசிரி குஸ்ரவ் மாவட்டம் ( பெஷ்கண்ட் மாவட்டம்)
- கபோடியான் மாவட்டம்
- கும்சங்கிர் மாவட்டம்
- ரூமி மாவட்டம் (கொல்கோசோபோட் மாவட்டம்)
- சர்பந்த் மாவட்டம்
- ஷார்டூஸ் மாவட்டம்
- வக்ஷ் மாவட்டம்
- யோவன் மாவட்டம்
# காத்தலோன் பிராந்தியம்

## மக்கள்வகைப்பாடு

2010 ஆம் ஆண்டில், காட்லான் பிராந்தியத்தின் இன அமைப்பானது 81.8% தாஜிக்குகள், 12.9% உஸ்பெக்குகள், 0.5% துர்க்மென்கள் மற்றும் 4.6% பிறர் என்றுள்ளது. குலோப் பிராந்தியத்தின் இன அமைப்பானது 85% தஜிக்குகள், 13% உஸ்பெக்கியர், 2% பிற இனத்தவர் என்று உள்ளது. குர்கொண்டெப்பா பகுதியியல் இன விகிதமானது 59% தாஜிக்குகள், 32% உஸ்பெக்குகள் மற்றும் மூன்று சதவீதம் ரஷ்யர்கள் என்று உள்ளது.
# காத்தலோன் பிராந்தியம்

## பயங்கரவாத தாக்குதல்

29 ஜூலை 2018 அன்று, மிதிவண்டியியல் சென்ற நான்கு பயணிகளான, இரண்டு அமெரிக்கர்கள், ஒரு டச்சு நாட்டவர் மற்றும் ஒரு சுவிஸ் நாட்டைச் சேர்ந்தவர்கள் பயங்கரவாதிகளால் கொல்லப்பட்டனர், மேலும் மூன்று பேர் காயமடைந்தனர். இந்த நகழ்வு தொடர்பாக 4 சந்தேக நபர்கள் பாதுகாப்பு படையினரால் கொல்லப்பட்டனர் மற்றும் 1 சந்தேக நபர் கைது செய்யப்பட்டார்.
# கான்ஸ்டிடியூசன் ஹில், நியூ சவுத் வேல்ஸ்

**கான்ஸ்டிடியூசன் ஹில்** (Constitution Hill) *(அரசியலமைப்பு மலை)* ஆஸ்திரேலியாவின் நியூ சவுத் வேல்ஸ் மாநிலத்தில் சிட்னியில் உள்ள ஒரு புறநகர்ப் பகுதியாகும். இது சிட்னி நகரிலிருந்து 28 கிலோமீட்டர் மேற்காக பரந்த மேற்கு சிட்னி பிராந்தியத்தில் பரமட்டா நகர உள்ளாட்சி பகுதியில் அமைந்துள்ளது. பரமட்டா நகரை நோக்கி பார்க்கும் இந்த மலையிலிருந்து சிட்னி நகரின் தொடுவானத்தை பார்க்க இயலும்.
# கான்ஸ்டிடியூசன் ஹில், நியூ சவுத் வேல்ஸ்

## வரலாறு

1804 ஆம் வருடத்தில் காஸில் ஹில் குற்றவாளிகள் கிளர்ச்சி இடம்பெற்ற இடங்களில் கான்ஸ்டிடியூசன் ஹில்லும் ஒன்றாகும். இந்த புறநகர்ப் பகுதி ஆரம்பத்தில் வென்ற்வேத்வில் புறநகர்ப் பகுதியின் ஒரு அங்கமாக இருந்தது. பின்னர் 19 ஜனவரி 2007 இலிருந்து இது ஒரு தனித்த புறநகர்ப் பகுதியாக நியூ சவுத் வேல்ஸின் புவியியல் பெயர்கள் வாரியத்தால் பிரகடனப்படுத்தப்பட்டது.
# கான்ஸ்டிடியூசன் ஹில், நியூ சவுத் வேல்ஸ்

## புள்ளிவிவரங்கள்

2016 ஆம் ஆண்டில் இடம்பெற்ற மக்கள் தொகை கணக்கெடுப்பின்படி கான்ஸ்டிடியூசன் ஹில்லில் 3,966 குடியிருப்பாளர்கள் இருந்தனர். இவர்களில் 61.0% ஆனோர் ஆஸ்திரேலியாவில் பிறந்தவர்கள். மேலும் இந்தியா 3.9%, சீனா 3.8%, லெபனான் 3.2% ஆகியவை பொதுவான பிறந்த நாடுகளாகும். அதேவேளை இவர்களில் 55.1% பேர் மட்டுமே வீட்டில் ஆங்கிலம் பேசுகிறார்கள். வீட்டில் பேசப்படும் பிற மொழிகளாக அரபு 7.7%, கான்டோனீஸ் 3.4% மற்றும் மாண்டரின் 3.2% ஆகியவை உள்ளன. மதத்திற்கான மிகவும் பொதுவான பதில்களாக கத்தோலிக்க மதம் 27.8%, மதம் இல்லை 19.9% மற்றும் ஆங்கிலிகன் 11.1% என்பன குறிப்பிடப்பட்டிருந்தன. இந்த பகுதி வாழ் மக்களின் சராசரி வாராந்திர வீட்டு வருமானம் $1,443 ஆகும். இது தேசிய சராசரியான $1,486 ஐ விட சற்று குறைவாக உள்ளமை குறிப்பிடத்தக்கது.
# புருனே-முரா மாவட்டம்

**புருனே-முரா** (ஆங்கிலம்:Brunei-Muara District) என்பது புருனேயின் வடக்கு திசையில் உள்ள மாவட்டமாகும். பரப்பளவைப் பொறுத்தவரை இது புருனேயின் நான்கு மாவட்டங்களில் மிகச் சிறியது, ஆனால் அதிக மக்கள் தொகை கொண்டது, இது நாட்டின் பாதிக்கும் மேற்பட்ட மக்கள்தொகையைக் கொண்டுள்ளது. இது மிக முக்கியமான மாவட்டமாகும், ஏனெனில் தலைநகரான பந்தர் செரி பெகாவான் மாநில தலைநகராகவும் உள்ளது, இது அரசாங்க அமைச்சகங்கள் மற்றும் துறைசார் தலைமையகங்களின் இடமாகவும் வணிக நடவடிக்கைகளின் மையமாகவும் உள்ளது. புருனே-முரா மாவட்டத்தின் பிற முக்கிய நகரங்களில் முரா நகரம் அடங்கும். புருனே-முரா மாவட்டம் புருனேயில் மிகப் பெரிய மற்றும் ஆழமான துறைமுகமான முரா துறைமுகத்தைக் கொண்டுள்ளது  
புருனே-முரா மாவட்டம் வடகிழக்கில் அமைந்துள்ளது,இதன் எல்லைகள் தென் சீனக் கடல் மற்றும் வடக்கே லபுவான் ( மலேசியா ), கிழக்கே புருனே விரிகுடா, தெற்கே லிம்பாங், சரவாக் ( மலேசியா ) மற்றும் புருனேய மாவட்டமான டுடோங் மேற்கு ஆகியன.
# புருனே-முரா மாவட்டம்

## நகர பகுதிகள்

மாவட்டத்தின் 80% புருனேயில் உள்ள மற்ற மாவட்டங்களை விட அதிக நகரமயமாக்கப்பட்டுள்ளது. சலசலப்பான தலைநகரப் பகுதியில் 296,500 க்கும் மேற்பட்ட மக்கள் வாழ்கின்றனர். பந்தர் செரி பெகாவான், கடோங், ஜெருடோங், பெரகாஸ் மற்றும் பிற அடர்த்தியான கம்போங் ஆகியவை மாவட்டத்தின் முக்கிய நகர்ப்புறப் பகுதியாகும்.
# புருனே-முரா மாவட்டம்

## புருனே முரா மாவட்டத்தில் முகிம்கள்

புருனேயில் உள்ள ஒவ்வொரு மாவட்டங்களும் முகிம்கள் என்ற துணை மாவட்டங்களாகப் பிரிக்கப்பட்டுள்ளன, மேலும் ஒவ்வொரு முகிம்களும் கம்புங்ஸ் அல்லது கிராமங்களாக மேலும் பிரிக்கப்படுகின்றன. புருனே-முரா மாவட்டம் ஒரு மாவட்ட அதிகாரியால் நிர்வகிக்கப்படுகிறது, ஒவ்வொன்றும் ஒரு பெங்குலு அல்லது மாவட்டத் தலைவரால் ஒவ்வொரு முகிம்களும் ஒவ்வொரு கிராமங்களையும் ஒரு கேதுவா கம்போங் அல்லது கிராமத் தலைவரால் நிர்வகிக்கப்படுகிறது.
# புருனே-முரா மாவட்டம்

## கல்வி

புருனே-முரா மாவட்டத்தில் நாட்டின் 4 பல்கலைக்கழகங்கள் உள்ளன: புருனே தாருசுலாம் பல்கலைக்கழகம், புருனே தொழில்நுட்ப நிறுவனம், இஸ்லாம் சுல்தான் ஷெரீப் அலி பல்கலைக்கழகம்மற்றும் கோலேஜ் பல்கலைக்கழகம் ஆகியன.  
ஆரம்பக் கல்வி முதல் மூன்றாம் நிலை மற்றும் உயர்கல்வி வரையிலான தனியார் மற்றும் பொதுப் பள்ளிகளில் இந்த மாவட்டம் அதிக எண்ணிக்கையில் உள்ளது. மாவட்டத்தில் புருனே சர்வதேச பள்ளி மற்றும் ஜெருடோங் சர்வதேச பள்ளி உள்ளிட்ட இரண்டு சர்வதேச பள்ளிகள் உள்ளன. நாட்டின் முன்னணி அறிவியல் கல்லூரியான படுகா செரி பெகவன் சுல்தான் அறிவியல் கல்லூரியும் இந்த மாவட்டத்தில் அமைந்துள்ளது.
# புருனே-முரா மாவட்டம்

## பொருளாதாரம்

எண்ணெய் மற்றும் எரிவாயு தொழிற்துறையை நிறுவுவதற்கு முன்பு, புருனே-முரா நிலக்கரித் தொழிலின் மையமாக இருந்தது, இது முதலில் 1837 இல் வெட்டப்பட்டு 1924 வரை 650,000 டன் வரை நிலக்கரி உற்பத்தி செய்யப்பட்டது.  
இன்று இந்த மாவட்டம் புருனேயில் உள்ள மிகப்பெரிய வணிக மாவட்டமாகும், நகர மையத்திற்குள் கடோங் மற்றும் கியுலாப்பின் பரபரப்பான வணிக மையங்கள் உள்ளன. புருனேயின் மிகப்பெரிய விற்பனை அங்காடி அமைந்துள்ளது. மாவட்டத்தின் மொத்த உள்நாட்டு உற்பத்தியில் சுற்றுலாவும் மிகப்பெரிய பங்களிப்புகளில் ஒன்றாகும், ஏனெனில் நாட்டில் அதிக எண்ணிக்கையிலான சுற்றுலா தலங்கள் இந்த மாவட்டத்தில் உள்ளன.  
அரசு அமைச்சக தலைமையகங்கள் அனைத்தும் இந்த மாவட்டத்தில் அமைந்துள்ளன, புருனே நிதி அமைச்சகம் உட்பட . சில சர்வதேச நிறுவனங்களின் உள்ளூர் தலைமையகங்கள் நாட்டின் தலைநகரான பந்தர் செரி பெகவனில் அமைந்துள்ளாது.மேலும் பல நிறுவனங்களும் அமைந்துள்ளது.
# புருனே-முரா மாவட்டம்

## உள்கட்டமைப்பு

புருனே-முரா மாவட்டம் போக்குவரத்துக்கான மையமாக உள்ளது, புருனே சர்வதேச விமான நிலையம் மற்றும் முரா துறைமுகம் மாவட்டத்தில் அமைந்துள்ளது. மாவட்டத்தில் பான் போர்னியோ நெடுஞ்சாலை உள்ளது, மேலும் இது பொது பேருந்துகள் மற்றும் வாடகை வாகனங்களால் சேவை செய்யப்படுகிறது.
# புருனே-முரா மாவட்டம்

## கம்போங் அயர் (நீர் கிராமம்)

மாவட்டத்தில் நன்கு அறியப்பட்ட இடங்கள் கம்போங் அயர் (நீர் கிராமங்கள்) பல நூற்றாண்டுகளாக உள்ளன. 1997 ஆம் ஆண்டு மக்கள்தொகை மதிப்பீடுகளின்படி, கம்போங் அயரில் சுமார் 30,000 மக்கள் வாழ்கின்றனர், இது உண்மையில் 29,140 மீட்டருக்கும் அதிகமான பாலங்களால் இணைக்கப்பட்ட சிறிய கிராமங்களால் ஆனது. கம்போங் அயரை புருனே தாருசுலாமின் மிக மதிப்புமிக்க பாரம்பரியமாகப் பாதுகாப்பதற்காக, மாவட்ட அலுவலகம் மூலம் அரசாங்கம் உணவு-பாலங்கள், குழாய் நீர், மின்சாரம், தொலைபேசி, பள்ளிகள், மசூதிகள், மருத்துவமனைகள், ஒரு கடல் தீயணைப்பு நிலையம் உள்ளிட்ட ஏராளமான வசதிகளை மாவட்ட அலுவலகம் மூலம் அரசு வழங்கியுள்ளது.
# அம்பத்தூர் தொழிற்பேட்டை

**அம்பத்தூர் தொழிற்பேட்டை** (Ambattur Industrial Estate) என்பது சென்னையில் உள்ள அம்பத்தூர் பகுதியில் நியமிக்கப்பட்ட தொழில்துறை பகுதியாகும். 1964 ஆம் ஆண்டில் நிறுவப்பட்ட இந்த தொழில்துறை பகுதி 1,300 ஏக்கர் பரப்பளவில் 1,500 க்கும் மேற்பட்ட சிறு மற்றும் நடுத்தர நிறுவனங்களுக்கு சொந்தமானது, இது பெரும்பாலும் ஆட்டோமொபைல் கூறுகளில் நிபுணத்துவம் பெற்றது மற்றும் ஆடைகள் மற்றும் பொறியியல் தயாரிப்புகளிலும் நிபுணத்துவம் பெற்றது. நகரத்திலும் அதைச் சுற்றியுள்ள பகுதிகளிலும், தமிழ்நாடு சிறு தொழில்கள் மேம்பாட்டுக் கழகத்தால் உருவாக்கப்பட்ட சுமார் பத்து தொழிற்பேட்டைகளில் இதுவும் ஒன்றாகும்.
# அம்பத்தூர் தொழிற்பேட்டை

## தொழிற்பேட்டை

அம்பத்தூர் தொழிற்பேட்டை நகரத்தின் இரண்டாவது தொழிற்பேட்டை ஆகும். இது 1,430 ஏக்கர் (4.9 கி.மீ.²) பரப்பளவில் அமைந்துள்ள அம்பத்தூர் தொழிற்பேட்டை, சுமார் 1,800 அலகுகள் மற்றும் தெற்காசியாவின் சிறிய அளவிலான தொழில்துறைத் தோட்டமாகும். இது 1964 ஆம் ஆண்டில் தமிழக அரசால் நியமிக்கப்பட்டது. மண்ணின் பொருந்தக்கூடிய தன்மை, தகவல்தொடர்பு வசதிகள், மூலப்பொருட்களின் கிடைக்கும் தன்மை, தொழில்துறை மற்றும் உள்நாட்டு நோக்கங்களுக்கு ஏற்ற நிலத்தடிநீரின் பெரியஅளவு மற்றும் பல காரணிகள் ஒரு தொழில்துறை தோட்டத்தை அமைப்பதற்கு இந்த இடத்தைத் தேர்வுசெய்ய காரணமாக இருந்தன. தொழில்துறைத் தோட்டத்தை ஒட்டியுள்ள 4 கி.மீ.² பரப்பளவு, தமிழ்நாடு வீட்டுவசதி வாரியத்தால் வீடு கட்டும் நோக்கங்களுக்காகக் கையகப்படுத்தப்பட்டது.  
பிரிட்டானியா, டிஐ சைக்கிள்ஸ் ஆஃப் இந்தியா, டன்லப் மற்றும் டி. வி. எஸ் போன்ற நிறுவனங்கள் அம்பத்தூரில் தங்கள் ஆலைகளைக் கொண்டுள்ளன. வி. எஸ். என். எல்-டாடா கம்யூனிகேஷன் அதன் செயற்கைக்கோள் பூமி நிலையத்தை அம்பத்தூர்-செங்குன்றம் சாலையில் கொண்டுள்ளது, இது உள்ளூர் மக்களிடையே வயர்லெஸ் கள்ளிக்குப்பம் என அழைக்கப்படுகிறது. இந்த வசதியிலிருந்து ஜெயா டிவி, விஜய் டிவி, ஏசியானெட் மற்றும் கைராலி ரிலே சிக்னல்களை பெறுகின்றது. ஜவுளித் தொழில்களான அம்பத்தூர் ஆடை லிமிடெட் (ஏசிஎல்) மற்றும் பம்பாய் ஃபேஷன்ஸ் ஆகியவை இங்கு கிளைகளைக் கொண்டுள்ளன மற்றும் ஆயிரக்கணக்கான பெண்களை இங்கு வேலை செய்கின்றனர். அம்பத்தூர் தொழில்துறை தோட்டத்தின் அலகுகளின் ஆண்டு வருமானம் 35,000/- மில்லியனுக்கும் அதிகமாகும்.
# அம்பத்தூர் தொழிற்பேட்டை

## போக்குவரத்து வசதி

### சாலை வசதி

சென்னை - திருத்தணி நெடுஞ்சாலை (சி.டி.எச் சாலை அல்லது தே.நெ. 205) அம்பத்தூர் தொழிற்பேட்டை வழியாக செல்கிறது மற்றும் சென்னை - கொல்கத்தா நெடுஞ்சாலை இந்த இடத்திலிருந்து 1 கி.மீ தூரத்தில் உள்ளது. சராசரியாக, சுமார் 60,000 பயணிகள் கார் இந்த சாலையைப் பயன்படுத்துகின்றன. மதுரவாயலுக்கும் - மாதவரத்திற்கும் இடையிலான புதிய சென்னை உள்வட்ட புறவழி சாலை அம்பத்தூர் தொழிற்பேட்டை வழியாக செல்கிறது. இது தேசிய நெடுஞ்சாலை 4 (NH 4)ஐயும் தேசிய நெடுஞ்சாலை 5 (NH 5) மற்றும் தேசிய நெடுஞ்சாலை 205 (NH 205) அம்பத்தூர் தொழிற்பேட்டை வழியாக இணைக்கிறது.  
சென்னையின் மிகப்பெரிய வட்டாரங்களில் ஒன்றாக இருக்கிறது. அம்பத்தூர், ஆவடி மற்றும் சென்னையின் புறநகரில் இருந்து ஏராளமான பேருந்துகள் அம்பத்தூர் தொழிற்பேட்டை வழியாகச் சென்று நல்ல இணைப்பை அளிக்கின்றன. இவ்வழியாக நாகர்கோவில், திருநெல்வேலி, மதுரை, மற்றும் தமிழகத்தின் பிற பகுதிகளுக்கு ஒரு சில பேருந்துகள் இயக்கப்படுகின்றன. திருப்பதியின் புகழ்பெற்ற யாத்ரீக மையத்திற்கான பேருந்துகளையும் அம்பத்தூரிலிருந்து பெறலாம்.  
அக்டோபர் 4, 2013 அன்று, தமிழ்நாடு நெடுஞ்சாலைத் துறை 12 கிராமங்களிலிருந்து நிலம் கையகப்படுத்துவதன் மூலம் 61,680 மில்லியன் செலவில் திருத்தணி வரை சாலையின் முழு நீளத்தையும் 6 பாதைகள் வரை நீட்டிக்கும் ஒரு அரசாணையை வெளியிட்டது. முதல் கட்டத்தில், 80,980 மில்லியன் செலவில் சாலை 100 அடி (4 பாதைகள்) வரை சென்டர் மீடியனுடன் அகலப்படுத்தபடும் என்று தமிழக அரசு அரசாணை வெளியிட்டது.
# அம்பத்தூர் தொழிற்பேட்டை

## போக்குவரத்து வசதி

### பேருந்து வசதி

அம்பத்தூர் தொழிற்பேட்டையில் பேருந்து நிலையம் உள்ளது. அம்பத்தூர் எஸ்டேட் டெர்மினஸ் மற்றும் 100 பேருந்துகள் திறன் கொண்ட பராமரிப்பு மையம் 1967 இல் திறக்கப்பட்டது. இருப்பினும், 2012 நிலவரப்படி, இந்த மையம் ஒரு நாளைக்கு 125க்கும் மேற்பட்ட பேருந்துகளை கையாளுகிறது, ஊழியர்களின் எண்ணிக்கை 1,100 மேல்.
# அம்பத்தூர் தொழிற்பேட்டை

## போக்குவரத்து வசதி

### தொடருந்து போக்குவரத்து வசதி

தொடருந்து போக்குவரத்தை பொருத்தவரை சென்னை சென்ட்ரல் - அரக்கோணம் வழித்தடத்தில் உள்ள முக்கிய தொடருந்து நிலையங்களில், அம்பத்தூர் தொடருந்து நிலையம் கருதப்படுகிறது. இங்கு அனைத்து புறநகர் ரயில்களும்., துரித புறநகர் வண்டிகளும் நின்று செல்கின்றது மற்றும் கொரட்டூர், பட்டரவாக்கம் ஆகிய தொடருந்து நிலையங்களும், அம்பத்தூர் தொழிற்பேட்டை பணியாளர்கள் அதிகம் பயன்படுத்துகின்றனர்.  
தற்போது தமிழ்நாடு அரசாங்கம், அண்ணா நகர்-திருமங்கலம் முதல் ஆவடி வரை முகப்பேர், அம்பத்தூர் எஸ்டேட் வழியாக மெட்ரோ ரயில் விடுவதற்கான சாத்தியக்கூறுகளை ஆராய்ந்து வருகிறது.
# இசுதானா நூருல் இமான் அரண்மனை

**இசுதானா நூருல் இமான்** (அரண்மனையின் நம்பிக்கை ஒளி) (ஆங்கிலம்:Istana Nurul Iman) என்பது புருனே சுல்தான், கசனல் போல்கியா மற்றும் புருனே அரசாங்கத்தின் இருக்கை ஆகியவற்றின் உத்தியோகபூர்வ இல்லமாகும் . இந்த அரண்மனை புருனேயின் தலைநகரான பந்தர் செரி பெகாவானுக்கு தென்மேற்கே சில கிலோமீட்டர் தொலைவில் புருனே ஆற்றின் கரையில் அமைந்துள்ளது. இது உலகின் மிகப்பெரிய தனியார் இல்லமாக கருதப்படுகிறது, இது "உலகின் மிகப்பெரிய குடியிருப்பு அரண்மனை" என்ற பட்டத்தைப் பெற்றது. இசுதானா நூருல் இமான்
# இசுதானா நூருல் இமான் அரண்மனை

## வடிவமைப்பு மற்றும் கட்டுமானம்

"இசுதானா நூருல் இமான்" என்ற பெயர் மலாய் *இசுதானா* மற்றும் அரபு *நூர்-ஓல் இமான் ஆகியவற்றிலிருந்து* எடுக்கப்பட்டது*, மேலும் இதற்கு அரண்மனையின் நம்பிக்கை ஒளி என்று* பொருள்*.* இதை வடிவமைத்தவர் பிலிப்பைன்ஸ் விசயன் பகுதியின்கட்டிடக் கலைஞர் லியாண்ட்ரோ வி. லோக்சின் என்பவராவார். இவர் புருனேயின் இஸ்லாமிய மற்றும் மலாய் தாக்கங்களை எதிரொலிக்க தங்கக் குவிமாடங்கள் மற்றும் கவிந்த கூரைகளின் கட்டடக்கலை உருவத்தைப் பயன்படுத்தினார். அரண்மனையின் உட்புறத்தை குவான் செவ் வடிவமைத்துள்ளார், இதன் மற்ற படைப்புகள் துபாயில் உள்ள புர்ஜ் அல் அரபு மேற்கொண்டுள்ளது. கட்டுமானத்தை இங்கிலாந்தின் கட்டுமான நிறுவனமான அயலா அபோட் மற்றும் பட்டர்ஸ் கையாண்டனர், மேலும் 1984 ஆம் ஆண்டில் மொத்தம் 1.4 பில்லியன் அமெரிக்க டாலர் செலவில் முடிக்கப்பட்டது.
# இசுதானா நூருல் இமான் அரண்மனை

## உலகின் மிகப்பெரிய அரண்மனை

"உலகின் மிகப்பெரிய அரண்மனை" என்ற பெரைப் பெறுவது கடினம், மற்றும் சர்ச்சைக்குரியது, ஏனெனில் வெவ்வேறு நாடுகள் தங்கள் அரண்மனையை மிகப் பெரியது எனக் கூற தங்கள் தனித்துவமான தரத்தைப் பயன்படுத்துகின்றன. பல்வேறு வரையறைகளைப் பயன்படுத்தி, பல அரண்மனைகள் உலகின் மிகப்பெரியவை எனக் கூறப்படுகின்றன: இசுதானா நூருல் இமான், பக்கிங்காம் அரண்மனை, குய்ரினல் அரண்மனை, மாட்ரிட்டின் அரண்மனை, இசுடாக்கோம் அரண்மனை, தடைசெய்யப்பட்ட நகரம், வெர்சாய் அரண்மனை, கார்செடா அரண்மனை, குளிர்கால அரண்மனை, இலூவ்ரே அரண்மனை, பிராக் கோட்டை மற்றும் உருமேனியாவின் நாடாளுமன்ற அரண்மனை ஆகியன் அவற்றில் சில.
# இசுதானா நூருல் இமான் அரண்மனை

## கின்னசு சாதனை

கின்னஸ் உலக சாதனைக்காக பரிசீலிக்க, அரண்மனை ஒரு அரச இல்லமாக பயன்படுத்தப்பட வேண்டும், மேலும் அரண்மனையின் உட்புற தளங்களின் ஒருங்கிணைந்த பகுதி மட்டுமே கருதப்படுகிறது. இந்த தரங்களால் அளவிடப்பட்டபடி, கின்னஸ் உலக சாதனை தற்போது இசுதானா நூருல் இமானை "உலகின் மிகப்பெரிய குடியிருப்பு அரண்மனை" என்று கருதுகிறது. இதன் கட்டுமானம் முடிந்ததும், இசுதானா நூருல் இமான் உலகின் மிகப்பெரிய குடியிருப்பு அரண்மனையாகவும், இதுவரை கட்டப்பட்ட மிகப்பெரிய ஒற்றை குடும்ப இல்லமாகவும் மாறியது. இந்த அரண்மனையில் 1,788 அறைகள் உள்ளன, இதில் 257 குளியலறைகள், 5,000 விருந்தினர்கள் வரை தங்கக்கூடிய ஒரு விருந்து மண்டபம், 1,500 பேர் வசிக்கும் ஒரு மசூதி ஆகியவை அடங்கும். இந்த அரண்மனையில் 110 கார் நிருத்துமிடம், சுல்தானின் 200 போலோ குதிரைகளுக்கு, குளிர்சாதன இலாயம் மற்றும் 5 நீச்சல் குளங்கள் உள்ளன. மொத்தத்தில், இசுதானா நூருல் இமானில் 2,152,782 சதுர அடி (200,000 மீ²) தரைத்தளம் உள்ளது. இசுதானா நூருல் இமானில் 564 சரவிளக்குகள், 51,000 ஒளி விளக்குகள், 44 படிக்கட்டுகள் மற்றும் 18 லிப்ட் ஆகியன உள்ளன.
# இசுதானா நூருல் இமான் அரண்மனை

## பணிகள்

சுல்தான் தனது உத்தியோகபூர்வ பார்வையாளர்களை அரண்மனைக்கு அழைத்துச் செல்கிறார். இந்த அரண்மனை புருனே அரசாங்கத்தின் அனைத்து மாநில செயல்பாடுகளுக்கும் பயன்படுத்தப்படுகிறது. கூடுதலாக, பிரதமர் அலுவலகம், செயல்படுகிறது
# இசுதானா நூருல் இமான் அரண்மனை

## அணுகல் தன்மை

இஸ்லாமிய ஈகைத்திருநாள் கொண்டாட்டத்தைத் தவிர அரண்மனை பொதுமக்களுக்குத் திறக்கப்படுவதில்லை, அந்த விழா நடைபெறும் நாட்களில் அரண்மனை சுமார் 110,000 பார்வையாளர்களைப் பெறுகிறது, அங்கு விருந்தினர்கள் உணவுப் பரிசுகளையும், சிறு குழந்தைகள் பணம் கொண்ட பைகளும் பெறுகிறார்கள். ரமலான் காலத்தின் 10 நாட்களில் தடரஸ் மற்றும் தாராவி பிரார்த்தனைக் கூட்டங்களுக்காக இந்த அரண்மனை முஸ்லிம்களுக்கு திறக்கப்பட்டுள்ளது
# Module:IPAc-en/pronunciation

-- This module contains pronunciation-key data for Module:IPAc-en.  
return {
{
code = 'lang',
text = 'English:'
},
{
code = 'pron',
text = ''
},
{
code = 'local',
text = 'locally'
},
{
code = 'ipa',
text = 'IPA:'
},
{
code = 'also',
text = 'also'
},
{
code = 'uk',
text = 'UK:'
},
{
code = 'us',
text = 'US:'
},
{
code = 'uklang',
text = 'பிரித்தானிய ஆங்கிலம்:'
},
{
code = 'uslang',
text = 'அமெரிக்க ஆங்கிலம்:'
},
{
code = 'ukalso',
text = 'UK also'
},
{
code = 'usalso',
text = 'US also'
},
{
code = 'alsouk',
text = 'also UK:'
},
{
code = 'alsous',
text = 'also US:'
},
}
# Module:IPAc-en/phonemes
},
{
code = "!",
label = "&#124;",
tooltip = "/|/: prosodic break (minor)",
},
{
code = "!!",
aliases = {"‖"},
label = "‖",
tooltip = "/‖/: prosodic break (major)",
},
-- SEPARATORS
-- Tables without tooltip text are used as word separators. In addition to
-- not having any tooltip text in the template output, they are not
-- underlined.
{
code = "_",
label = "<span class=\"wrap\"> </span>",
},
{
code = "nbsp",
aliases = {"&nbsp;"},
label = " ",
},
{
code = ",_",
label = ",<span class=\"wrap\"> </span>",
},
{
code = "-",
aliases = {"–"},
label = "-",
},
{
code = "(",
label = "(",
},
{
code = ")",
label = ")",
},
-- This is useful for highly variable words in place names, which are not
-- important to transcribe.
{
code = "...",
label = "&thinsp;...<span class=\"wrap\">&thinsp;</span>",
},
-- Obsolete combinations, kept for compatibility
{
code = "juː",
label = "juː",
tooltip = "/juː/: 'u' in 'cute'",
},
{
code = "jʊər",
label = "jʊər",
tooltip = "/jʊər/: 'ure' in 'cure'",
},
}
# இப்ராகிம் சத்ரன்

**இப்ராகிம்** சத்ரன் ( ; பிறப்பு 12 டிசம்பர் 2001) ஒரு ஆப்கான் துடுப்பாட்ட வீரர் . இவர் செப்டம்பர் 2019 இல் ஆப்கானிஸ்தான் துடுப்பாட்ட அணிக்காக தனது தேர்வுத் துடுப்பாட்டப் போட்டியில் அறிமுகமானார். இவர் ஆப்கன் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்ட ம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார்.
# இப்ராகிம் சத்ரன்

## உள்நாட்டு தொழில்

11 ஆகஸ்ட் 2017 அன்று நடந்த 2017 ஆம் ஆண்டிற்கான காசி அமானுல்லா கான் பிராந்திய ஒருநாள் போட்டியில் மிஸ் ஐனக் பிராந்தியத்திற்காக இவர் பட்டியல் அ துடுப்பாட்டப் போட்டியில் இவர் அறிமுகமானார். இவர் செப்டம்பர் 12, 2017 அன்று 2017 ஷ்பகீசா துடுப்பாட்ட லீக்கில் மிஸ் ஐனக் நைட்ஸ் அணிக்காக இருபது 20 போட்டித் தொடரில் இவர் அறிமுகமானார்.  
செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் நங்கர்ஹார் அணியில் இவர் இடம் பெற்றார்.
# இப்ராகிம் சத்ரன்

## சர்வதேச வாழ்க்கை

டிசம்பர் 2017 இல், இவர் 19 வயதுக்குட்பட்ட துடுப்பாட்ட உலகக் கோப்பைக்கான ஆப்கானிஸ்தான் அணியில் இவர் இடம் பெற்றார். இந்தத் தொடரில் 186 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த ஆப்கானிஸ்தான் வீரர்கள் வரிசையில் முன்னணியில் இருந்தார்.  
டிசம்பர் 2018 இல், 2018 ஏ.சி.சி வளர்ந்து வரும் ஆசிய அணிகள் கோப்பைக்கான ஆப்கானிஸ்தானின் 23 வயதுக்குட்பட்ட அணியில் இடம் பெற்றார்.  
ஆகஸ்ட் 2019 இல், ஆப்கானிஸ்தானின் தேர்வுத் துடுப்பாட்டப் போட்டி அணியில் பங்களாதேஷுக்கு எதிரான ஒருநாள் போட்டியில் இவர் இடம் பெற்றார் . செப்டம்பர் 5, 2019 அன்று பங்களாதேஷுக்கு எதிரான ஒருநாள் போட்டியில் ஆப்கானிஸ்தானுக்காக தேர்வுத் துடுப்பாட்டப் போட்டியில் இவர் அறிமுகமானார். அடுத்த மாதம், மேற்கிந்தியத் தீவுகளுக்கு எதிரான தொடர்களுக்காக ஆப்கானிஸ்தானின் அணியில் இவர் தேர்வானார். இவர் 11 நவம்பர் 2019 அன்று மேற்கிந்திய தீவுகளுக்கு எதிராக ஆப்கானிஸ்தானுக்காக தனது ஒருநாள் சர்வதேச போட்டிகளில் இவர் அறிமுகமானார். இவர் பன்னாட்டு இருபது20 போட்டியிலும் ஆப்கானிஸ்தானுக்காகவும், மேற்கிந்திய தீவுகளுக்கு எதிராகவும், நவம்பர் 14, 2019 அன்று அறிமுகமானார்.  
2019 ஆம் ஆண்டில் ஆப்கானித்தான் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது.செப்டமபர் 5, சட்டகோரத்தில் வங்காளதேசத் துடுப்பாட்ட அணிக்கு எதிரான தேர்வுத் துடுப்பாட்டத்தின் முதல் ஆட்டப் பகுதியில் இவர் 69 பந்துகளில் 21 ஓட்டங்கள் எடுத்து இஸ்லாம் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 208 பந்துகளில் இவர் 87 ஓட்டங்கள் எடுத்து நசீமசன் பந்துவீச்சில் ஆட்டமிழந்தார். இந்தப் போட்டியில் அப்கானித்தான் அணி 224 ஓட்டங்களில் வெற்றி பெற்றது.  
2019 ஆம் ஆண்டில் மேற்கிந்தியத் தீவுகள் துடுப்பாட்ட அணி இந்தியாவில் சுற்றுப் பயணம் செய்து விளையாடியது. அந்தப் போட்டியில் 9 பந்துகளில் 2 ஓட்டங்கள் எடுத்து ஜோசப் பந்துவீச்சில் இவர் ஆட்டமிழந்தார். இந்தப் போட்டியில் மேற்கிந்தியத் தீவுகள் அணி 5 இலக்குகளில் வெற்றி பெற்றது.